RRT રોડ પર ચશ્માંની એક દુકાનના માલિકે તેમની ઓળખ ન આપવાની શરતે મિડ-ડે LOCALને કહ્યું હતું કે ‘આ દુકાન આમ તો મારી પોતાની માલિકીની છે, પરંતુ મારી ચશ્માંની દુકાન છે. મારી દુકાન સામે બેસતો ફેરિયો ઊંચા સ્ટૅન્ડ પર દુકાન લગાવે છે એથી આવતા-જતા રાહદારીઓને મારી દુકાન દેખાતી જ નથી. જૂના ગ્રાહક કોઈ આવી જાય તો દિવસનો ખર્ચ નીકળી જાય, નહીં તો ૨-૩ દિવસ કામ વગર બેસી રહેવું પડતું હોય છે. ચશ્માં ખરીદવા કરતાં રિપેરિંગનું કામ વધુ આવતું હોય અને એમાં પણ ગ્રાહક દુકાનમાં આવીને કહે કે તમારી દુકાનમાં આવવા માટે જગ્યા જ નથી, ક્યાંથી આવીએ? હું જો ફેરિયાને એનો માલ થોડો નીચે લગાડવા કહું તો કહે, અંકલ સઠીયા ગએ હૈં. કાં તો કહેશે કે અંકલ, હમે પતા હૈ આપ કહાં સે આતે-જાતે હૈં, સહીસલામત પહોંચને કા હૈના ઘર પે. આ તો મારી ઉંમર થઈ છે એટલે બધું સહન કરું છું. ભરઉનાળે કેટલીયે વાર પંખો બંધ કરીને બેસું છું એટલે મેઇન્ટેનન્સ નીકળી શકે દુકાનનું.’